da en da nl ca da da da es da da da da da da da de da da da en en da da da da da da da da da da de da nb da da da da da da da da da da da nl da en da da es nl da
Udenrigsministeriet etablerer projektkontor i Rwanda | Udenrigsministeriet
18.8.2022 11:16:22 CEST | Udenrigsministeriet
Udenrigsministeriet vil åbne et projektkontor i Rwandas hovedstad, Kigali. Etableringen af et projektkontor betyder, at Danmark får mulighed for at udbygge udviklingssamarbejdet med Rwanda på områder, hvor der er stærke fælles interesser. Det vil blandt andet omfatte muligt nyt samarbejde inden for det grønne område, ligestilling og korruptionsbekæmpelse.
Danmark vil samtidig arbejde for at styrke samarbejdet med Rwanda om øget politisk dialog og styrket partnerskab med fokus på bl.a. klima, god regeringsførelse, samt samarbejde på asyl – og migrationsområdet i forlængelse af de to samarbejdsaftaler, som Rwanda og Danmark indgik i 2021. Projektkontoret vil åbne i løbet af anden halvdel af 2022 og bestå af to udsendte diplomater.
Udviklingsminister Flemming Møller Mortensen udtaler:
”Rwanda er et land, der arbejder aktivt for både at fremme sin socio-økonomiske udvikling og løfte Afrikas udfordringer, og som arbejder for at skabe bedre betingelser i Afrika, så uligheden mellem de mennesker, der bor i Afrika og i Europa, bliver mindre. Landet har sat ambitiøse udviklingsmål blandt andet for den grønne omstilling, ligestilling og korruptionsbekæmpelse og har påtaget sig en stor rolle som værtssamfund for flygtninge og fordrevne. Det er vigtige dagsordener, som regeringen ønsker at understøtte. Med det nye kontor vil Danmark arbejde for at styrke det allerede tætte partnerskab med Rwanda, herunder klimaområdet, og afsøge nye mulige samarbejdsområder. ”
Udlændinge- og integrationsminister Kaare Dybvad Bek udtaler:
”Danmark og Rwanda deler ønsket om at hjælpe flere flygtninge bedre end i dag og bekæmpe den irregulære og livsfarlige migration blandt andet over Middelhavet. Vores fælles mål er at gøre op med det nuværende fejlslagne asylsystem og sikre en værdig og bæredygtig fremtid for flygtninge og migranter.
Jeg glæder mig derfor over, at vi inden længe kan åbne et kontor i Rwanda.”
Opgaverne for kontoret vil både være at sikre en fysisk tilstedeværelse i Kigali og agere bindeled til nationale og internationale samarbejdspartnere i Rwanda. Kontorets medarbejdere vil referere til Danmarks ambassadør i nabolandet Uganda, som i dag også dækker Rwanda.
Projektkontorets arbejde vil ligge i forlængelse af de to samarbejdsaftaler om asyl- og migrationsspørgsmål samt om politisk dialog og samarbejde, som Rwanda og Danmark indgik i 2021, og det voksende udviklingssamarbejde med landet.
De to samarbejdsaftaler kan findes her:
Projektkontoret vil ikke løfte det brede spektrum af opgaver, som en dansk ambassade gør, herunder f.eks. de kommercielle. Disse opgaver vil fortsat blive håndteret af ambassaden i Uganda, hvorunder projektkontoret hører.
Kontakt til udviklingsminister Flemming Møller Mortensen: pressevagten@um.dk
Kontakt til udlændinge- og integrationsminister, Kaare Dybvad Bek: +45 61 98 32 90
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022